Poročila, 20.5.2012


Naslov: 16. finale slovenskih salamiad

Napoved za voditelja:

Najstarejše ocenjevanje salam, ki ga pripravljajo v Sevnici že vse od leta 1962, je letos proslavilo 50 jubilej. Svojevrsten jubilej ima tudi finale slovenskih salamiad, ki letos beleži 15. let, odkar so ga pripravili prvič. Prvo finale in letošnje že 16. po vrsti, prav tako pa tudi leta 2001 in 2011, je bilo v Sevnici, pripravili pa so ga člani Društva salamarjev, ki  pripravljajo tudi tradicionalno sevniško salamiado, ki upravičeno nosi naziv »mati vseh salamiad.«

T- Iz Sevnice GORAN ROVAN /

X- Snemalec in montažer Jože Grajžl /

Letos so na 13 lokalnih salamiadah ocenili kar 820 vzorcev salam, tako da je imela desetina možnost sodelovati v finalu. Za to se je odločilo le 72 salamarjev, ki so letos svoje salame tudi sami rezali in ponujali obiskovalcem

T- STANE KRNC /
X- predsednik Društva salamarjev Sevnica /

"Iz skromnih začetkov iz leta 1997, kjer je tekmovalo 21 finalistov, z finalom v Vrtovškovi gostilni, kjer nas je bilo vsega mogoče 30, 40, danes je ta številka več kot desetkrat večja in danes je zajeta celotna slovenska kvaliteta vseh teh salam."

Podobnega mnenja je tudi zmagovalec prvega finala slovenskih salamiad pred 15. leti.

T- MIRAN KOZMUS /
X- zmagovalev 1. finala slovenskih salamiad /

»Ja, vse skupaj je napredoval, razširilo, kvaliteta se širi, množičnost še bolj in mi smo še vedno tu.«

Nekaterim se je uspelo vsako leto uvrstiti v finale.

T- PETER SELAK /
X- salamar iz Vinice pri Šmarjeti /

"Mislim, da sem bil na vseh finalih do zdaj in. Meni to pomeni en hobi, eno razvedrilo, pa tudi dokazovanje, da si lahko skozi v vrhu, če se neki panogi, nekemu delu posvetiš v celoti in ga delaš z ljubeznijo."

Med finalisti pa je po mnenju  ocenjevalne komisije najboljšo salamo letos pridelal Jože Sebanc iz Zameškega. In kakšen je njegov recept?

T- JOŽE SEBANC /
X- zmagovalec 16. finala slovenskih salamiad /

"Za dobro salamo je treba velik dobrega mesa in predvsem pri zorenju je treba met velik sreče in znanja. Ste letos prvi na finalu slovenskih salamiad, ali že večkrat? Zdej sem tretjič."

Jože je bil zmagovalec finala slovenskih salamiad tudi pred dvema letoma, zato zagotovo lahko trdi, da zna narediti dobro salamo, ali pa ima toliko več sreče, kot sam pravi. 

